《玉河桥晓行》
明代·蔡羽

太液新波出建章，辘轳声近想宫墙。
残星拂树天桥净，隔岸啼莺禁御长。
紫气凝香开北极，苍龙乘日起东方。
君王垂拱临朝蚤，银烛光中散鹭行。

作者简介：（?—1541） 明苏州府吴县人，字九逵，以居洞庭西山，称林屋山人，又称左虚子。乡试十四次皆落第，由国子生授南京翰林孔目。好古文，师法先秦、两汉，自视甚高，所作洞庭诸记，欲与柳宗元争胜。有《林屋集》、《南馆集》。